**Cristobal Huet** (\* 3. september 1975, Saint-Martin-d'Hères, Francúzsko) je bývalý francúzsky hokejový brankár. Bol draftovaný v roku 2001 v 7. kole tímom Los Angeles Kings. Po Philippovi Bozonovi sa stal druhým Francúzom, ktorý hral v NHL. Od roku 2010 má švajčiarsky pas.

Klubový hokej
-------------

### Začiatky

Huetov prvým profesionálnym tímom bol francúzsky tím CSG Grenoble, v sezóne 1994-95. V tretej sezóne vo Francúzsku dostal cenu Jeana Ferranda pre najlepšieho brankára vo francúzskej lige. V ročníku 1997-98 sa stal majstrom francúzskej ligy. Po tomto triumfe prešiel do švajčiarskej ligy, do klubu HC Lugano, kde sa hneď v prvej sezóne stal švajčiarskym majstrom. S klubom sa ešte dvakrát dostal do finále, ale zakaždým prehral sériu. V tíme odohral štyri sezóny. 

### Los Angeles Kings

V roku 2001 ho draftoval tím Los Angeles Kings z celkového 214 miesta. Prvú sezónu v USA odohral vo farmárskom klube Los Angeles Manchester Monarchs v AHL. Druhú už odohral v NHL, keď za Los Angeles odohral 12 zápasov. V ďalšej sezóne nastúpil už na 41 zápasov, ale do play-off sa jeho tím nedostal. Po tejto sezóne bol vymenený do Montrealu Canadiens za Radeka Bonka. Počas výluky hral v nemeckej lige za Adler Mannheim, s ktorým sa dostal až do finále play-off, kde podľahol klubu Eisbären Berlin.

### Montreal Canadiens

Počas pôsobenia v Montreale súperil s hráčom José Théodorem o post jednotky. Nakoniec tento súboj vyhral a po sezóne 2005/2006 Théodora vymenili do Colorada za Švajčiara Davida Aebischera. 
Vo februári 2006 získal ocenenie Molson Cup, pre najlepšieho hráča Montrealu. Za prvý marcový týždeň dostal ocenenie pre najlepšieho brankára, keď predbehol Rayna Emeryho a Martina Brodeura, lebo vyhral všetky tri zápasy a inkasoval len 1,67 gólov na zápas. Druhýkrát toto ocenenie dostal v apríli, keď taktiež vyhral tri zápasy a mal úspešnosť 97,9%. 

23. apríla 2006 sa prvýkrát vo svojej kariére dostal do play-off NHL. V prvom kole hral jeho tím proti Caroline Hurricanes. Hneď v prvom zápase chytil 42 striel z 43 a podieľal sa na vysokej výhre Montrealu 6 : 1. V druhom zápase vychytal víťazstvo 6 : 5 a jeho tím sa ujal vedenia 2 : 0 v sérii. Ale potom Carolina vyhrala ďalšie štyri zápasy a Montreal skončil v play-off už v prvom kole. 

Po tejto sezóne s ním podpísal klub dvojročnú zmluvu za 5,75 milióna dolárov. Dňa 24. januára 2007 sa zúčastnil 55. zápasu hviezd NHL v tíme Východnej konferencie. Ale o mesiac sa zranil a vynechal posledné dva mesiace sezóny. Montreal nakoniec nepostúpil do play-off. 

### Washington Capitals

Huet v drese Washingtonu Capitals
V závere ďalšej sezóny bol generálnym manažérom Montrealu Bobym Gaineym vymenený do Washingtonu Capitals za právo výberu v druhom kole draftu. V Montreale ho plnohodnotne nahradil Carey Price. Vo Washingtone sa okamžite stal jednotkou tímu pred Olafom Kölzigom. Tímu pomohol postúpiť do play-off, ale proti Philadelphia Flyers prehral Capitals 4-3 na zápasy a po sezóne sa Huet stal voľným hráčom. 

### Chicago Blackhawks

1. júla 2008 podpísal štvorročný kontrakt s klubom Chicago Blackhawks za 22,4 milióna dolárov.

Po podpise zmluvy oznámil generálny manažér Blackhawks , že začnú sezónu s brankárskou dvojicou Huet a Chabibulin. Chabibulin bol na začiatku lepší, a tak Huet často býval na striedačke. Až po troch mesiacoch vo februári sa stal brankárskou jednotkou, potom ako si Chabibulin zranil slabiny. Počas tohto obdobia bol chválený za dobré výkony a dokonca sa v treťom februárovom týždni sa stal treťou hviezdou týždňa, keď z 72 striel inkasoval len päťkrát. Ale nakoniec bol jednotkou v play-off menovaný Chabibulin. Blackhawks postúpili cez Calgary Flames a Vancouver Canucks do finále konferencie. V ňom sa stretli s klubom Detroitu Red Wings, ale proti Detroitu sa im nedarilo a prehrali v sérii 4 : 0. Huet v tomto play-off odchytal len 3 zápasy, všetky proti Detroitu, keď sa znovu zranil Chabibulin. 

Do sezóny 2009/2010 vstúpil prvýkrát v NHL ako jednotka, keď odišiel Chabibulin do Edmontonu Oilers. Na začiatku sezóny sa mu však veľmi nedarilo a príležitosť dostával aj náhradný brankár, Fín Antti Niemi. Po mesiacoch súperenia dostal pred Huetom prednosť v play-off Niemi. Chicago túto sezónu vyhralo a získalo Stanley Cup. Od 27. september 2010 bol Huet na hosťovaní v tíme NLA HC Fribourg-Gottéron, kvôli problémom s platovým stropom Chicaga.

### HC Fribourg-Gottéron

V prvej sezóne v drese Fribourgu odchytal 41 zápasov s úspešnosťou 2,83 inkasovaných gólov a s 91,9 % chytených striel. V tabuľke skončil Fribourg na ôsmom mieste a postúpil do play-off. V ňom sa stretol v prvom kole s tímom HC Davos, s ktorým prehral 4 : 0 na zápasy.

V sezóne 2011-12 sa s tímom umiestnil na treťom mieste v tabuľke po základnej časti. Huet sa prezentoval dobrými výkonmi počas celej sezóny, keď mal úspešnosť zákrokov 92% a inkasoval priemerne len 2,12 gólov na zápas. V prvom kole play-off prešiel s tímom cez HC Lugano 4 : 2 na zápasy. V ďalšom kole ale už nestačili na tím SC Bern, ktorému podľahli 4 : 1 na zápasy. Po skončení play-off mu skončila zmluva so Chicagom Blackhawks, čím sa stal voľným hráčom.

### Lausanne HC

Cristobal Huet v drese Lausanne HC
Po tom, ako sa Huetovi nepodarilo podpísať zmluvu s nejakým tímom NHL, sa rozhodol pokračovať v tíme Lausanne HC, s ktorým podpísal zmluvu na 4 roky. Prvú sezónu v novom drese odohral v National League B, čiže v druhej najvyššej hokejovej súťaži vo Švajčiarsku. Ale tímu sa podarilo postúpiť do National League A, keď v druhej lige jasne triumfovali, a v sérii o postup do prvej ligy porazil SCL Tigers 4 : 2 na zápasy. 

V ďalších dvoch ročníkoch sa podarilo tímu Lausanne zakaždým postúpiť do play-off, ale vždy prehrali v prvom kole zhodne 4 : 3 na zápasy. A to najprv s ZSC Zürich Lions a o rok neskôr s SC Bern. V sezóne 2015–16 sa Huet nedokázal s tímom prebojovať do play-off, a to len o horšie skóre. Ale v skupine v play-out sa umiestnil na prvom mieste a tím si uchoval prvoligovú účasť aj do ďalšieho ročníka.

Štatistika
----------

### Základná časť

|   |   |
| --- | --- |
| Sezóna | Tím | Liga | Z | V | P | R | PPP | MIN | IG | ČK | G/Z |  % |
| 1995–96 | Brûleurs de Loups de Grenoble | Ligue Magnus | 25 | – | – | – | – | – | – | – | – | – |
| 1996–97 | Brûleurs de Loups de Grenoble | Ligue Magnus | 28 | – | – | – | – | – | – | – | – | – |
| 1997–98 | Brûleurs de Loups de Grenoble | Ligue Magnus | 29 | – | – | – | – | – | – | – | – | – |
| 1998–99 | HC Lugano | NLA | 21 | – | – | – | – | 1275 | 58 | 1 | 2.73 | – |
| 1999–00 | HC Lugano | NLA | 31 | – | – | – | – | 1886 | 50 | 8 | 1.59 | – |
| 2000–01 | HC Lugano | NLA | 39 | – | – | – | – | 2365 | 77 | 6 | 1.95 | – |
| 2001–02 | HC Lugano | NLA | 36 | – | – | – | – | 2313 | 107 | 4 | 2.78 | – |
| 2002–03 | Manchester Monarchs | AHL | 30 | 16 | 8 | 5 | – | 1784 | 68 | 1 | 2.29 | 92,2 |
| 2002–03 | Los Angeles Kings | NHL | 12 | 4 | 4 | 1 | – | 541 | 21 | 1 | 2.33 | 91,3 |
| 2003–04 | Los Angeles Kings | NHL | 41 | 10 | 16 | 10 | – | 2199 | 89 | 3 | 2.43 | 90,7 |
| 2004–05 | Adler Mannheim | DEL | 36 | – | – | – | – | 2001 | 93 | 1 | 2.79 | – |
| 2005–06 | Hamilton Bulldogs | AHL | 4 | 0 | 4 | – | – | 237 | 15 | 0 | 3.79 | 86,2 |
| 2005–06 | Montreal Canadiens | NHL | 36 | 18 | 11 | – | 4 | 2102 | 77 | 7 | 2.20 | 92,9 |
| 2006–07 | Montreal Canadiens | NHL | 42 | 19 | 16 | – | 3 | 2286 | 107 | 2 | 2.81 | 91,6 |
| 2007–08 | Montreal Canadiens | NHL | 39 | 21 | 12 | – | 6 | 2278 | 97 | 2 | 2.55 | 91,6 |
| 2007–08 | Washington Capitals | NHL | 13 | 11 | 2 | – | 0 | 771 | 21 | 2 | 1.63 | 93,6 |
| 2008–09 | Chicago Blackhawks | NHL | 41 | 20 | 15 | – | 4 | 2351 | 99 | 3 | 2.53 | 90,9 |
| 2009–10 | Chicago Blackhawks | NHL | 48 | 26 | 14 | – | 4 | 2731 | 114 | 4 | 2.50 | 89,5 |
| 2010–11 | HC Fribourg-Gottéron | NLA | 41 | 17 | 23 | – | – | 2454 | 116 | 4 | 2.83 | 91,9 |
| 2011–12 | HC Fribourg-Gottéron | NLA | 39 | 28 | 11 | – | – | 2319 | 77 | 6 | 2.12 | 92,0 |
| 2012–13 | Lausanne HC | NLB | 36 | - | - | – | – | - | - | - | 2.33 | - |
| 2013–14 | Lausanne HC | NLA | 45 | 21 | 23 | – | – | 2649 | 91 | 1 | 2.07 | 92,8 |
| 2014–15 | Lausanne HC | NLA | 37 | 20 | 16 | – | – | 2157 | 67 | 7 | 1.86 | 93,2 |
| 2015–16 | Lausanne HC | NLA | 46 | 19 | 23 | – | – | 2948 | 117 | 3 | 2.43 | 91,0 |
| NHL celkovo | 272 | 129 | 90 | 11 | 21 | 15261 | 625 | 24 | 2.46 | 91,3 |

### Play-off

|   |   |
| --- | --- |
| Sezóna | Tím | Liga | Z | V | P | MIN | IG | STR | ČK | G/Z |  % |
| 1994–95 | Brûleurs de Loups de Grenoble | Ligue Magnus | – | – | – | – | – | – | – | – | – |
| 1995–96 | Brûleurs de Loups de Grenoble | Ligue Magnus | 11 | – | – | – | – | – | – | – | – |
| 1996–97 | Brûleurs de Loups de Grenoble | Ligue Magnus | – | – | – | – | – | – | – | – | – |
| 1997–98 | Brûleurs de Loups de Grenoble | Ligue Magnus | 12 | – | – | – | – | – | – | – | – |
| 1998–99 | HC Lugano | NLA | 10 | – | – | 628 | 18 | – | 1 | 1.72 | – |
| 1999–00 | HC Lugano | NLA | 13 | – | – | 783 | 29 | – | 0 | 2.22 | – |
| 2000-01 | HC Lugano | NLA | 18 | – | – | 1141 | 39 | – | 2 | 2.05 | – |
| 2001-02 | HC Lugano | NLA | 1 | – | – | 60 | 3 | – | 0 | 3.00 | – |
| 2002–03 | Manchester Monarchs | AHL | 1 | 0 | 1 | 30 | 4 | 18 | 0 | 8.08 | 77,8 |
| 2004–05 | Adler Mannheim | DEL | 14 | – | – | 850 | 40 | 2 | – | 2.82 | – |
| 2005–06 | Montreal Canadiens | NHL | 6 | 2 | 4 | 385 | 15 | 212 | 0 | 2.33 | 92,9 |
| 2007–08 | Washington Capitals | NHL | 7 | 3 | 4 | 451 | 22 | 242 | 0 | 2.90 | 90,9 |
| 2008–09 | Chicago Blackhawks | NHL | 3 | 1 | 2 | 130 | 7 | 78 | 0 | 3.23 | 91,0 |
| 2009–10 | Chicago Blackhawks | NHL | 1 | 0 | 0 | 20 | 0 | 3 | 0 | 0.00 | 100 |
| 2010–11 | HC Fribourg-Gottéron | NLA | 4 | 0 | 4 | 212 | 18 | 89 | 0 | 5.09 | 83,2 |
| 2011–12 | HC Fribourg-Gottéron | NLA | 11 | 5 | 6 | 697 | 28 | - | 1 | 2.41 | 91,0 |
| 2012–13 | Lausanne HC | NLB | 19 | - | - | - | - | - | - | 2.67 | - |
| 2013–14 | Lausanne HC | NLA | 7 | 3 | 4 | 407 | 16 | - | 0 | 2.58 | 91,1 | - |
| 2014–15 | Lausanne HC | NLA | 7 | 3 | 4 | 447 | 11 | - | 0 | 1.48 | 94,1 |
| NHL celkovo | 17 | 6 | 10 | 987 | 44 | 535 | 0 | 2.73 | 91,8 |

Reprezentácia
-------------

Cristobal Huet v drese Francúzska na majstrostiev sveta v hokeji v roku 2008
Huet chytal za Francúzsko na olympijských hrách v rokoch 1998 a 2002.  A taktiež sa zúčastnil desiatych majstrovstiev sveta v rokoch 1999, 2000, 2004, 2008, 2011, 2012, 2013, 2014,2015 a 2016. 

### Reprezentačné štatistiky

| Rok | Tím | Tur | Z | V | P | R | MIN | IG | ČK | G/Z |  % |
| --- | --- | --- | --- | --- | --- | --- | --- | --- | --- | --- | --- |
| 1998 | Francúzsko | OH | 2 | 1 | 1 | 0 | 120 | 5 | 0 | 2.50 | 92,5 |
| 1999 | Francúzsko | MS | 1 | - | - | - | 60 | 6 | 0 | 6.00 | 71,4 |
| 2000 | Francúzsko | MS | 4 | - | - | - | 239 | 11 | 0 | 2.76 | 89,2 |
| 2002 | Francúzsko | OH | 3 | 0 | 2 | 1 | 179 | 10 | 0 | 3.36 | 88,4 |
| 2004 | Francúzsko | MS | 4 | 0 | 3 | 1 | 198 | 17 | 0 | 5.25 | 85,1 |
| 2008 | Francúzsko | MS | 5 | 2 | 3 | 0 | 250 | 15 | 0 | 3.60 | 91,1 |
| 2011 | Francúzsko | MS | 6 | 1 | 5 | 1 | 282 | 16 | 0 | 3.41 | 91,3 |
| 2012 | Francúzsko | MS | 5 | 3 | 2 | 0 | 299 | 18 | 0 | 3.61 | 88,2 |
| 2013 | Francúzsko | MS | 5 | 1 | 4 | 0 | 266 | 16 | 0 | 3.36 | 90,2 |
| 2014 | Francúzsko | MS | 6 | 4 | 2 | 0 | 369 | 16 | 0 | 2.60 | 90,2 |
| 2015 | Francúzsko | MS | 5 | 2 | 3 | 0 | 288 | 10 | 1 | 2.09 | 92,3 |
| 2016 | Francúzsko | MS | 5 | 2 | 3 | 0 | 275 | 14 | 0 | 3.05 | 88,4 |

Iné projekty
------------

Commons
* Spolupracuj na Commons Commons ponúka multimediálne súbory na tému **Cristobal Huet**

Referencie
----------

1. ↑   *Cristobal Huet obtient la nationalité suisse* [online]. planetehockey.com, [cit. 2012-08-11]. Dostupné online. Archivované 2013-11-09 z originálu. (francúzsky)
2. ↑   *Blackhawks sign free agents Campbell, Huet* [online]. CBC Sports, 1. júl 2008. Dostupné online.
3. ↑   *Cristobal Huet - brankár, ktorý by si zaslúžil lepšiu reprezentáciu* [online]. hokej.sk, 27. apríl 2008. Dostupné online.

Externé odkazy
--------------

* Cristobal Huet - profil na Eliteprospects.com
* Cristobal Huet klubová štatistika na *hockeyDB.com*
* Cristobal Huet - profil na NHL.com